गाबोननिफ्राय बे बिथोना जागोन होननानैबो मिथिनाय जादों। बे बिथोनखौ जिल्ला खुंगिरिफोरखौ मावफुंनो बिबान होदों। जियानो जाया मानो जोंनि हादरसायाव जेन कर’ना जिउसानि सनदेरनाया बाराद्राय बाङा बिनि थाखाय जों साफ्रोमबो सुबुङा सांग्रां जानानै खुगायाव मास्क, समाजारि जानथाय आरो खनले-खनले साबोनजों आखाय सुनानै रैखा जानायनि अनगायै गुबुन राहा गोयै बादि जादों। बिनिखायनो जों सोरखारनि फोसावनाय सांग्रांथिखौ मोजाङै खोनासंनानै मानियोब्ला जोंनि जिउखांनायाव जेबो गिनांगौ गोयैखौ नुहुरो।